
Esselamu alejkum. Imam po noći pred spavanje nekih strah od duhova ili džinova, kako da se toga riješim? Hvala unaprijed na izdvojenom vremenu.


* 
* 
* 
* 
* 
* 
* 

 
Strah od duhova ili džinova

Alejkumu selam,


Bismillah, neka je sva zahvala i hvala Uzvišenom Allahu, s.w.t., salavat i selam na Poslanika, savs, njegovu časnu porodicu i njegove ashabe, r.a., a zatim,


U osnovi ako gledamo na to da su ***[džinni](https://pitajucene.com/search/d%C5%BEini/questions/ "Pretraži pitanja o džinnima")*** puno superiornija bića od ljudi, odnosno, Allah, s.w.t. im je dao mogučnosti i sposobnosti koje nije dao ljudima kao što su: velika brzina kretanja, mijenjanje oblika, ospjedanje stvari i druge, mogli bi da kažemo da su džini puno jači od ljudi i da bi se ustvari ljudi trebali pored takvih njihovih osobina njih i bojati. Međutim, nije tako.


Šejtanov jekin (ubjeđenje) i šejtanova snaga su puno slabiji od ljudske, a dokaz za to je kur’ansko ***[pravilo](https://pitajucene.com/search/pravilo/questions/ "Pretraži pitanja o pravilima")*** koje glasi: “Zato se borite protiv šejtanovih štičenika, jer je šejtanovo lukavstvo zaista slabo.“ (An-Nisa, 76)


Radi lakšeg poređenja kad je u pitanju snaga džina (šejtana) i snaga čovjeka (vjernika), dovoljno je kazati da je on poput malog djeteta koji ti se dere i vrišti u lice, zaskače te okolo i pokušava da te obori na zemlju i onda ga ti jednom rukom uzmeš i onesposobiš. Ali, da bi se nas džinn ili ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** bojao, moramo imati oružje od kojeg će se on bojati i od kojeg uvijek strada uz Allahovu pomoć. To oružje su: ***[namaz](https://pitajucene.com/search/Namaz/questions/ "Pretraži pitanja o namazu")***, ***[zikr](https://pitajucene.com/search/zikr/questions/ "Pretraži pitanja o zikru")*** svakodnevni a posebno jutarnji i večernji, učenje i slušanje Kur’ana, poslušnost roditeljima, sadaka, dobrovoljni ***[post](https://pitajucene.com/search/post/questions/ "Pretraži pitanja o postu")***, noćni namaz i drugi ibadeti.


Duhovi kao duhovi ne postoje, ustvari postoje dvije vrste nevidljivih bića, to su ***[meleci](https://pitajucene.com/search/melec/questions/ "Pretraži pitanja o melecima")*** i džinni (šejtani). Vjerovatno strah pred spavanje ako nije psihičke prirode, dolazi od džina i njihovog prisustva. Šta zadnje uradite prije nego odete na spavanje? Da li ste klanjali jaciju namaz a prije nje ***[akšam](https://pitajucene.com/search/ak%C5%A1am/questions/ "Pretraži pitanja o akšam")***? D li pred spavanje proučite zikr kokeg je učio ***[Poslanik](https://pitajucene.com/search/poslanik/questions/ "Pretraži pitanja o poslanicima")***, savs? Ako navedeno ne radite, vi ste veoma lahak plijen onima koji su tu u vašoj sobi. Morate se trgnuti, vratiti vjeri i zatražiti pomoć od Onoga koji je Apsolutni Gospodar.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


